ai4bharat/Pralekha huggingface dataset:
প্রতিরক্ষামন্ত্রক
হুগলি নদীতে ফারাক্কা থেকে কলকাতা পর্যন্ত এনসিসি ক্যাডেটদের জলপথ অভিযান
কলকাতা, ২৮ জুন, ২০১৯
পশ্চিমবঙ্গ ও সিকিম শাখার নৌ-কম্যান্ডের সঙ্গে যুক্ত এনসিসি ক্যাডেটরা হুগলি নদীতে এক জলপথ অভিযানে অংশ নেন। গত ১৫ই জুন ফারাক্কা বাঁধ থেকে ক্যাডেটদের এই অভিযানের সূচনা হয়। আজ কলকাতায় হুগলি নদীর পাড়ে ‘ম্যান অফ ওয়ার’ জেটিতে এসে অভিযান শেষ হয়েছে। ক্যাডেটরা আজ কলকাতায় জেটিতে এসে পৌঁছলে তাঁদের স্বাগত জানান এনসিসি-র পশ্চিমবঙ্গ ও সিকিম শাখার অতিরিক্ত মহানির্দেশক মেজর জেনারেল কে টি শ্রীকুমার। এরপর, জেম্স প্রিন্সেপ মেমোরিয়ালে এক মনোজ্ঞ অনুষ্ঠানের আয়োজন করা হয়।
১৩ দিনের এই জলপথ পরিক্রমায় ১৮ বছরের কম বয়সী ক্যাডেটরা ফারাক্কা থেকে কলকাতা পর্যন্ত ৪৩০ কিলোমিটার দূরত্ব অতিক্রম করেছে। অভিযানে অংশ নেওয়া ক্যাডেট দলে ছিলেন ২০ জন কিশোরী ও ৪০ জন কিশোর। এছাড়াও, অভিযান পথে তাঁদের সাহায্যের জন্য ভারতীয় নৌ-বাহিনীর আটজন কর্মী উপস্থিত ছিলেন। অভিযানে নৌ-বাহিনীর চারটি ডিকে হোয়েলার জে ক্লাস শ্রেণীর জলযান ব্যবহার করা হয়। যাত্রাপথে দলের সদস্যরা রঘুনাথগঞ্জ, বহরমপুর, কাটোয়া, নবদ্বীপ, কালনা, চুঁচুড়া ও দক্ষিণেশ্বরে সাময়িক বিরতি নেন। প্রচণ্ড গরম ও আর্দ্রতাপূর্ণ আবহাওয়া সত্ত্বেও সমগ্র যাত্রাপথে ক্যাডেটদের উৎসাহে কোন ভাটা পড়েনি। এমনকি, শরীরে জলশূন্যতারও কোন ঘটনা ঘটেনি।
সমগ্র যাত্রাপথে ক্যাডেটরা বিভিন্ন সামাজিক অভিযান যেমন, ‘বেটি বাঁচাও, বেটি পড়াও’, কন্যা-শিশুর সুরক্ষা, বৃক্ষরোপণ, পরিবেশ সুরক্ষা, স্বচ্ছতা অভিযান, দূষণ প্রতিরোধ এবং স্বচ্ছ ভারত সম্পর্কে বার্তা প্রচারের কাজ করেন। এছাড়াও, যাত্রাপথে বিরতির সময় ক্যাডেটরা স্থানীয় মানুষের সঙ্গে আলাপচারিতায় তাঁদের অভিজ্ঞতা বিনিময় করেন। পেশাদারিত্বমূলক মানসিকতার সঙ্গে সুদীর্ঘ জলপথ অতিক্রম করে এনসিসি ক্যাডেটরা তাঁদের দৈহিক ও মানসিক সক্ষমতার নিদর্শন রেখেছেন।
SSS/BD/DM
(Visitor Counter : 139
প্রধানমন্ত্রীরদপ্তর
উৎকল দিবসে ওড়িশাবাসীকে শুভেচ্ছা জানিয়েছেন প্রধানমন্ত্রী
নতুন দিল্লি,১ এপ্রিল,২০২২
প্রধানমন্ত্রী শ্রী নরেন্দ্র মোদী উৎকল দিবসে ওড়িশাবাসীকে শুভেচ্ছা জানিয়েছেন। তিনি বলেছিলেন যে ওড়িয়া সংস্কৃতি বিশ্বব্যাপী প্রশংসিত এবং ওড়িয়ারা দেশের অগ্রগতিতে যুগান্তকারী অবদান রেখেছে।
এক ট্যুইট বার্তায় প্রধানমন্ত্রী বলেছেন;
"উৎকল দিবসের বিশেষ অনুষ্ঠানে ওড়িশার জনগণকে শুভেচ্ছা। ওড়িয়ারা দেশের অগ্রগতিতে যুগান্তকারী অবদান রেখেছে এবং ওড়িয়া সংস্কৃতি বিশ্বব্যাপী প্রশংসিত। আমি আগামীদিনে ওড়িশার উন্নয়নের জন্য প্রার্থনা করি।"
CG/SS
(
মানবসম্পদবিকাশমন্ত্রক
আইআইটি খড়গপুর আর্ন্তজাতিক ছাত্রছাত্রীদের অর্থভিত্তিক কর্মসূচির জন্য আগ্রহী হয়েছে
কলকাতা, ৩০ জুলাই, ২০১৯
আইআইটি খড়গপুর, বেশ কয়েকটি স্কলারশিপ কর্মসূচি চালু করেছে। এজন্য প্রতিষ্ঠানের প্রাক্তন ছাত্ররা ছাড়াও ইন্ডিয়ান কাউন্সিল ফর কালচারাল রিলেশনস-এর পক্ষ থেকেও আর্থিক সাহায্য দেওয়া হবে। এছাড়া কেন্দ্রীয় মানব সম্পদ উন্নয়ন মন্ত্রকের স্টাডি ইনি ইন্ডিয়া প্রকল্পেও অর্থ সাহায্যের সংস্হান থাকবে। আর্থিক সহায়াতাভিত্তিক এই কর্মসূচিতে এবছর বিভিন্ন ডিগ্রি পাঠ্যক্রমে ভর্তি হওয়ার জন্য ২২০ জন বিদেশী ছাত্রছাত্রীর আবেদন জমা পড়েছে। এরমধ্যে সার্ক গোষ্ঠীভুক্ত দেশগুলি যেমন- আফগানিস্হান, বাংলাদেশ, ভুটান, নেপাল, শ্রীলঙ্কা থেকেও ছাত্রছাত্রীরা ভর্তির জন্য আবেদন জমা করেছেন। এমনকি আশিয়ান দেশগুলি যেমন- ভিয়েতনাম, লাওস এবং ল্যাতিন আমেরিকার কলম্বিয়া, ভেনেজুয়েলা ও বৃহত্তর আফ্রিকার মাদাগাস্কার, কেনিয়া, নাইজেরিয়া, জিম্বাবুই, ইথিওপিয়া, রোয়ান্ডা, অঙ্গোলা, সুদান থেকেও ছাত্রছাত্রীর আবেদন জমা করেছেন। এছাড়াও মধ্য এশিয়ার উজবেকিস্হান, মধ্যপ্রাচ্যের ইরান, সিরিয়া, প্যালেস্তাইন, সৌদি আরব এবং রাশিয়া, কোরিয়ার মতো দেশে থেকে অনেক ছাত্রছাত্রী এখানে ভর্তির হওয়ার জন্য আবেদন জমা করেছেন। স্নাতকোত্তর এবং ডক্টর ডিগ্রির ক্ষেত্রে এ পর্যন্ত ১১ জন ছাত্রছাত্রী চলতি শিক্ষাবর্ষে এই প্রতিষ্ঠানে যোগ দিয়েছেন।
মহাকাশ, ইঞ্জিনিয়ারিং, বায়ো টেকনোলজি, কেমিক্যাল ইঞ্জিনিয়ারিং, কম্পিউটার সায়েন্স অ্যান্ড ইঞ্জিনিয়ারিং, ইলেক্ট্রিক্যাল ইঞ্জিনিয়ারিং, গণিত এবং মেকানিক্যাল ইঞ্জিনিয়ারিং-এর মতো এমটেক পাঠ্যক্রমে এই সেমিস্টারে বিদেশী ছাত্রছাত্রীদের ভর্তি প্রক্রিয়া চলছে।
এবছর নন-ডিগ্রি পাঠ্যক্রমে এই প্রতিষ্ঠানে আমেরিকা, কানাডা, ব্রিটেন, জার্মানী, ফ্রান্স, নরওয়ে, স্পেন, ইরান, রোয়ান্ডা থেকে ৫০ জন ছাত্রছাত্রী আবেদন করেছেন। এছাড়াও একাধিক অর্থায়িত কর্মসূচি ১৩ জন ছাত্রছাত্রী এই প্রতিষ্ঠানে ভর্তির জন্য আবেদন জানিয়েছেন।
CG/SS/NS
(Visitor Counter : 104
তথ্যওসম্প্রচারমন্ত্রক
৫০তম ইফির অডিও-ভিজ্যুয়াল অ্যানথেম প্রকাশিত
এই চলচ্চিত্র উৎসবের সুবর্ণ জয়ন্তী বর্ষে রেডিও জিঙ্গেলও প্রকাশিত
নয়াদিল্লি, ১৪ নভেম্বর, ২০১৯
গোয়ায় আগামী ২০-২৮শে নভেম্বর পর্যন্ত ৫০তম ভারতীয় আন্তর্জাতিক চলচ্চিত্র উৎসব বা ইফির অডিও-ভিজ্যুয়াল অ্যানথেম প্রকাশিত হয়েছে। কেন্দ্রীয় তথ্য ও সম্প্রচার সচিব শ্রী অমিত খারে বুধবার নতুন দিল্লীতে এক অনুষ্ঠানে এই অডিও-ভিজ্যুয়াল অ্যানথেম প্রকাশ করেন। এই উপলক্ষ্যে চলচ্চিত্র উৎসবের সুবর্ণ জয়ন্তী বর্ষ উদযাপনের অঙ্গ হিসেবে একটি রেডিও জিঙ্গেলও প্রকাশ করা হয়।
এক সাংবাদিক সম্মেলনে শ্রী খারে অডিও-ভিজ্যুয়াল অ্যানথেম ও রেডিও জিঙ্গেল প্রকাশ করে বলেন, এ ধরণের উদ্যোগের উদ্দেশ্য হল ভারতে বিনোদনের উৎসগুলিকে জনসমক্ষ্যে তুলে ধরা। তিনি বলেন, ২ হাজার ২শো বছরের বেশি সময় আগে রচিত ভারতের নীতি শাস্ত্রেও বিনোদনের কথা উল্লেখ রয়েছে।
এবারের চলচ্চিত্র উৎসবের জন্য প্রকাশিত অডিও-ভিজ্যুয়াল অ্যানথেমে মুখ্য চরিত্রে রয়েছেন, পদ্মশ্রীপ্রাপ্ত বিশিষ্ট ভারতনাট্যম নৃত্যশিল্পী গীতা চন্দ্রন। বিশিষ্ট এই নৃত্যশিল্পী এ সম্পর্কে বলেন, প্রকাশিত অ্যানথেমটিতে ভরত মুনির ৯টি রাস বা আবেগ তুলে ধরা হয়েছে। এগুলি ভারতের প্রকৃত অর্থকেই প্রতিফলিত করে। বিগত ৫০ বছরে ইফিতে প্রদর্শিত বিভিন্ন চলচ্চিত্রের ক্লিপিংস এই অ্যানথেমে সামিল করা হয়েছে।
গ্রামি পুরস্কার সহ একাধিক আন্তর্জাতিক সম্মেলনে ভূষিত বিশিষ্ট ভারতীয় সঙ্গীত পরিচালক রিকি কেজ এই অ্যানথেমটির সঙ্গীত পরিচালনা করেছেন। সমগ্র অ্যানথেমটির প্রযোজনা ও নির্দেশনা করেছে ন্যাশনাল ফ্লিম ডেভেলপমেন্ট অফ ইন্ডিয়া। সাংবাদিক সম্মেলনে ইফির স্টিয়ারিং কমিটির সদস্য রাহুল রাওয়াল সহ মন্ত্রকের উচ্চপদস্হ আধিকারিকরা উপস্হিত ছিলেন।
এবারের ইফিতে ৭৬টি দেশের ২০০টিরও বেশি ছবি প্রদর্শিত হবে। ইফির ইতিহাসে যা সর্বোচ্চ। ভারতের সবচেয়ে মর্যাদাপূর্ণ চলচ্চিত্র উৎসব ইফি এশিয়া মহাদেশে আয়োজিত প্রথম আন্তর্জাতিক চলচ্চিত্র উৎসব। ইফি সম্পর্কে বিস্তারিত তথ্যের জন্য https://iffigoa.org/#home ওয়েবসাইট দেখুন।
CG/BD/NS
(Visitor Counter : 48
সারওরসায়নমন্ত্রক
কৃষকদের চাহিদা মেটাতে তুতিকোরিন বন্দরে ফ্যাক্ট-এর আমদানি করা ২৭,৫০০ মেট্রিক টন এমওপি পটাশ সারের তৃতীয় জাহাজটি এসে পৌঁছেছে
নয়াদিল্লি, ২৮ অক্টোবর, ২০২০
দ্য ফার্টিলাইজার্স অ্যান্ড কেমিক্যালস ট্রিভাঙ্কর লিমিটেড -এর আমদানি করা ২৭,৫০০ মেট্রিক টন এমওপি পটাশ সারের তৃতীয় জাহাজটি সোমবার তামিলনাড়ুর তুতিকোরিন বন্দরে এসে পৌঁছেছে। আমদানি করা পটাশ সার এখন জাহাজ থেকে ব্যাগে ভরার কাজ চলছে।
তুতিকোরিন বন্দরে পটাশ সারের এই জাহাজটি এসে পৌঁছনোর সঙ্গে সঙ্গে আমদানিকৃত মোট সারের পরিমাণ বেড়ে হয়েছে ৮২ হাজার মেট্রিক টন। কেন্দ্রীয় রসায়ন ও সার মন্ত্রকের অধীন রাষ্ট্রায়ত্ত সংস্থা ফ্যাক্ট তৃতীয়বার সার আমদানির বরাত দিয়েছিল। আমদানিকৃত এই সার এবং রাষ্ট্রায়ত্ত সংস্থা ফ্যাক্ট-এর উৎপাদিত ফ্যাক্টামফস  দক্ষিণ ভারতের কৃষকদের কাছে অন্যতম একটি প্রধান সারের মেলবন্ধন হয়ে উঠেছে।
রাষ্ট্রায়ত্ত সংস্থা ফ্যাক্ট, চলতি বছরে আরও দুটি জাহাজে করে সার আমদানির পরিকল্পনা করছে।
এর আগে সংস্থাটির পক্ষ থেকে দুটি জাহাজে করে পটাশ সার আমদানি করা হয়েছিল। খরিফ মরশুমে কৃষকদের চাহিদা মেটাতে এনপিকে সার আরও একটি জাহাজে করে আমদানি করা হয়েছিল।
রাষ্ট্রায়ত্ত সংস্থা ফ্যাক্ট দেশের অন্যতম বৃহৎ সার উৎপাদক সংস্থা। সংস্থাটি চলতি বছরে সারের উৎপাদন ও বিপণনে সুনাম বজায় রেখে চলেছে।
CG/BD/DM
(Visitor Counter : 159
প্রধানমন্ত্রীরদপ্তর
প্রাক্তন ভারতীয় ক্রিকেটার সেলিম দুরানির প্রয়াণে প্রধানমন্ত্রীর শোক প্রকাশ
নয়াদিল্লি, ০২ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রাক্তন ভারতীয় ক্রিকেটার সেলিম দুরানির প্রয়াণে গভীর শোক প্রকাশ করেছেন।
একগুচ্ছ ট্যুইট বার্তায় প্রধানমন্ত্রী বলেন, “সেলিম দুরানিজী একজন বিশিষ্ট ক্রিকেট তারকার পাশাপাশি নিজেই একজন প্রতিষ্ঠানের মতো। বিশ্ব ক্রিকেটের দরবারে ভারতের উত্থানে তাঁর গুরুত্বপূর্ণ ভূমিকা রয়েছে। মাঠ ও মাঠের বাইরে তিনি তাঁর নিজস্ব শৈলীর জন্য পরিচিত ছিলেন। তাঁর প্রয়াণে আমি মর্মাহত। শোক-সন্তপ্ত পরিবার-পরিজন ও বন্ধুবান্ধবদের জানাই সমবেদনা। তাঁর আত্মার চিরশান্তি কামনা করি”।
“সেলিম দুরানিজীর গুজরাটের সঙ্গে বহু পুরনো ও শক্তিশালী যোগাযোগ ছিল। তিনি কয়েক বছর সৌরাষ্ট্র ও গুজরাটের হয়ে খেলেছেন। গুজরাটে তিনি তাঁর বাড়ি তৈরি করেন। আমার তাঁর সঙ্গে ব্যক্তিগতভাবে আলাপচারিতার সুযোগ হয়েছিল। তাঁর বহুমুখী ব্যক্তিত্বে গভীর প্রভাব বিস্তার করে আমার উপর। তাঁর অনুপস্থিতি নিশ্চিতভাবেই অনুভূত হবে”।
প্রধানমন্ত্রী প্রাক্তন ভারতীয় ক্রিকেটার সেলিম দুরানির সঙ্গে তাঁর সাক্ষাতের কিছু মুহূর্ত সকলের সঙ্গে ভাগ করে নিয়েছেন।
PG/PM/SB
(
প্রধানমন্ত্রীরদপ্তর
বিশ্ব সংস্কৃত দিবস উপলক্ষে প্রধানমন্ত্রী দেশবাসীকে শুভেচ্ছা জানিয়েছেন
নতুন দিল্লি, ২২ আগস্ট, ২০২১
প্রধানমন্ত্রী শ্রী নরেন্দ্র মোদী বিশ্ব সংস্কৃত দিবস উপলক্ষে দেশবাসীকে অভিনন্দন জানিয়েছেন। তিনি সংস্কৃত ভাষায় দেশবাসীকে তাঁর শুভেচ্ছা জানিয়েছেন।
এক টুইট বার্তায় তিনি বলেছেন,
"एषा भाषा प्राचीना चेदपि आधुनिकी,
यस्यां गहनं तत्त्वज्ञानम् अस्ति तरुणं काव्यम् अपि अस्ति,
या सरलतया अभ्यासयोग्या परं श्रेष्ठदर्शनयुक्ता च,
तां संस्कृतभाषाम् अधिकाधिकं जनाः पठेयुः।
सर्वेभ्यः संस्कृतदिवसस्य शुभाशयाः।"
CG/ SB
(
সারওরসায়নমন্ত্রক
দেশে রবি মরশুমে কৃষি কাজের জন্য যষেষ্ট পরিমান সার রয়েছে
নয়াদিল্লি, ১৮ নভেম্বর, ২০২২
এক শ্রেণীর সংবাদ মাধ্যমে প্রকাশিত খবরে বলা হয়েছে তামিলনাড়ুর ত্রিচি এবং রাজস্থানে চাহিদা অনুযায়ী সার পাওয়া যাচ্ছে না। এই ধরনের প্রতিবেদন ভিত্তিহীন। রবি মরশুমে যথেষ্ট পরিমান সারের ব্যবস্থা করা হয়েছে। কেন্দ্র প্রতিটি রাজ্যকে সংশ্লিষ্ট রাজ্যের চাহিদা অনুয়ায়ী সার সরবরাহ করে। রাজ্যের বিভিন্ন জেলায় সেই সারের যথাযথ বন্টনের দায়িত্ব রাজ্য সরকারের।
দেশজুড়ে সারের প্রাপ্যতার বিষয়ে কিছু তথ্য:
ইউরিয়া : ২০২২-২৩ রবি মরশুমে ভারতে প্রায় ১৮০.১৮ লক্ষ মেট্রিক টন ইউরিয়ার প্রয়োজন দেখা দেবে বলে ধারনা করা হচ্ছে। ১৬ নভেম্বর পর্যন্ত এই সারের আনুপাতিক চাহিদা ৫০.৪ লক্ষ মেট্রিক টন। সার দপ্তর এরজন্য ৯২.৫৪ লক্ষ মেট্রিক টন ইউরিয়া সারের ব্যবস্থা করেছে। ইতোমধ্যেই ৩৮.৪৩ লক্ষ মেট্রিক টন ইউরিয়া সার বিক্রি হয়েছে। এছাড়াও রাজ্যগুলির কাছে ৫৪.১১ লক্ষ মেট্রিক টন ইউরিয়া রয়েছে। দেশের বিভিন্ন ইউরিয়া সার উৎপাদন কারখানায় ১.০৫ লক্ষ মেট্রিক টন সার রয়েছে। পাশাপাশি বিভিন্ন বন্দরে আরও আমদানী করা ৫.০৩ লক্ষ ইউরিয়া সার মজুত রয়েছে।
ডিএপি : ২০২২-২৩ রবি মরশুমে ভারতে প্রায় ৫৫.৩৮ লক্ষ মেট্রিক টন ডিএপি-র প্রয়োজন দেখা দেবে বলে ধারনা করা হচ্ছে। ১৬ নভেম্বর পর্যন্ত এই সারের আনুপাতিক চাহিদা ২৬.৯৮ লক্ষ মেট্রিক টন। সার দপ্তর এরজন্য ৩৬.৯ লক্ষ মেট্রিক টন ডিএপি সারের ব্যবস্থা করেছে। ইতোমধ্যেই ২৪.৫৭ লক্ষ মেট্রিক টন ডিএপি সার বিক্রি হয়েছে। এছাড়াও রাজ্যগুলির কাছে ১২.৩৩ লক্ষ মেট্রিক টন ডিএপি সার রয়েছে। দেশের বিভিন্ন ডিএপি সার উৎপাদন কারখানায় ০.৫১ লক্ষ মেট্রিক টন সার রয়েছে। পাশাপাশি বিভিন্ন বন্দরে আরও আমদানী করা ৪.৫১ লক্ষ ডিএপি সার মজুত রয়েছে।
এমওপি : ২০২২-২৩ রবি মরশুমে ভারতে প্রায় ১৪.৩৫ লক্ষ মেট্রিক টন এমওপি-র প্রয়োজন দেখা দেবে বলে ধারনা করা হচ্ছে। ১৬ নভেম্বর পর্যন্ত এই সারের আনুপাতিক চাহিদা ৫.২৮ লক্ষ মেট্রিক টন। সার দপ্তর এরজন্য ৮.০৪ লক্ষ মেট্রিক টন এমওপি সারের ব্যবস্থা করেছে। ইতোমধ্যেই ৩.০১ লক্ষ মেট্রিক টন এমওপি বা পটাশ সার বিক্রি হয়েছে। এছাড়াও রাজ্যগুলির কাছে ৫.০৩ লক্ষ মেট্রিক টন এমওপি সার রয়েছে। পাশাপাশি বিভিন্ন বন্দরে আরও আমদানী করা ১.১৭ লক্ষ এমওপি সার মজুত রয়েছে।
এনপিকেএস : ২০২২-২৩ রবি মরশুমে ভারতে প্রায় ৫৬.৫৭ লক্ষ মেট্রিক টন এনপিকেএস-র প্রয়োজন দেখা দেবে বলে ধারনা করা হচ্ছে। ১৬ নভেম্বর পর্যন্ত এই সারের আনুপাতিক চাহিদা ২০.১২ লক্ষ মেট্রিক টন। সার দপ্তর এরজন্য ৪০.৭৬ লক্ষ মেট্রিক টন এনপিকেএস সারের ব্যবস্থা করেছে। ইতোমধ্যেই ১৫.৯৯ লক্ষ মেট্রিক টন এনপিকেএস সার বিক্রি হয়েছে। এছাড়াও রাজ্যগুলির কাছে ২৪.৭৭ লক্ষ মেট্রিক টন এনপিকেএস সার রয়েছে। দেশের বিভিন্ন এনপিকেএস সার উৎপাদন কারখানায় ১.২৪ লক্ষ মেট্রিক টন সার রয়েছে। এছাড়াও বিভিন্ন বন্দরে আরও আমদানী করা ২.৯৩ লক্ষ এনপিকেএস সার মজুত রয়েছে।
এসএসপি : ২০২২-২৩ রবি মরশুমে ভারতে প্রায় ৩৩.৬৪ লক্ষ মেট্রিক টন এসএসপি-র প্রয়োজন দেখা দেবে বলে ধারনা করা হচ্ছে। ১৬ নভেম্বর পর্যন্ত এই সারের আনুপাতিক চাহিদা ১৪.০৫ লক্ষ মেট্রিক টন। সার দপ্তর এরজন্য ২৪.৭৯ লক্ষ মেট্রিক টন এসএসপি বা সিঙ্গল সুপার ফসফেট সারের ব্যবস্থা করেছে। ইতোমধ্যেই ৯.২৫ লক্ষ মেট্রিক টন এসএসপি সার বিক্রি হয়েছে। এছাড়াও রাজ্যগুলির কাছে ১৫.৫৪ লক্ষ মেট্রিক টন এসএসপি সার রয়েছে। দেশের বিভিন্ন এসএসপি সার উৎপাদন কারখানায় ১.৬৫ লক্ষ মেট্রিক টন সার রয়েছে।
তাই দেশজুড়ে রবি শস্যের চাহিদা অনুযায়ী ইউরিয়া, ডিএপি, এমওপি, এনপিকেএস ও এসএসপি সারের যোগান পর্যাপ্ত রয়েছে।
(PG/CB/NS
প্রধানমন্ত্রীরদপ্তর
আন্তর্জাতিক ব্যাঘ্র দিবস উপলক্ষে বাঘ সংরক্ষণের সঙ্গে যুক্ত সকলের ভূমিকার প্রশংসা প্রধানমন্ত্রীর
নয়াদিল্লি, ২৯ জুলাই, ২০২২
প্রধানমন্ত্রী শ্রী নরেন্দ্র মোদী আন্তর্জাতিক ব্যাঘ্র দিবস উপলক্ষে বাঘ সংরক্ষণের সঙ্গে যুক্ত সকলের প্রশংসা করেন।
এক ট্যুইট বার্তায় প্রধানমন্ত্রী বলেন –
“আন্তর্জাতিক ব্যাঘ্র দিবস উপলক্ষে আমি যাঁরা বাঘ সংরক্ষণের সঙ্গে সক্রিয়ভাবে যুক্ত তাঁদের সকলের কাজের প্রশংসা করছি। আপনারা জেনে গর্বিত বোধ করবেন যে ভারতে ৭৫ হাজার বর্গ কিলোমিটার জায়গায় ৫২টি ব্যাঘ্র সংরক্ষণ অঞ্চল রয়েছে। ব্যাঘ্র সংরক্ষণের কাজে স্থানীয় মানুষজনকে সক্রিয়ভাবে যুক্ত করতে নানারকম অভিনব প্রয়াসও গ্রহণ করা হয়েছে।”
(PG/PM/DM
স্বাস্থ্যওপরিবারকল্যাণমন্ত্রক
৮৪ কোটিরও বেশি কোভিড-১৯ টিকার ডোজ দিয়ে ভারত এক মাইলফলক লাভ করেছে
নতুন দিল্লি, ২৪ সেপ্টেম্বর, ২০২১
দেশে গত ২৪ ঘণ্টায় ৭২ লক্ষ ২০ হাজার ৬৪২টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট ৮৪ কোটি ৮৫ লক্ষ ১৮ হাজার ২৬টি কোভিড টিকার ডোজ দেওয়া হয়েছে, যা এক মাইলফলক। ৮২ লক্ষ ৩৩ হাজার ২৪২টি টিকাকরণ পর্বের মাধ্যমে এই সাফল্য এসেছে।
আজ সকাল ৭টা পর্যন্ত পাওয়া তথ্য অনুযায়ী -
|
|
স্বাস্থ্য কর্মী
|
|
প্রথম ডোজ
|
|
১,০৩,৭০,৫৬৩
|
|
দ্বিতীয় ডোজ
|
|
৮৮,০১,২৫১
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৪৮,১২০
|
|
দ্বিতীয় ডোজ
|
|
১,৪৭,২০,৭৫৫
|
|
১৮ – ৪৪ বছর বয়সী
|
|
প্রথম ডোজ
|
|
৩৪,০৯,৩৪,৭২২
|
|
দ্বিতীয় ডোজ
|
|
৬,৯৮,২৩,৬৫৫
|
|
৪৫ – ৫৯ বছর বয়সী
|
|
প্রথম ডোজ
|
|
১৫,৪৫,১৭,৩৮৩
|
|
দ্বিতীয় ডোজ
|
|
৭,২২,২৩,৬০০
|
|
৬০ বছরের ঊর্ধ্বে
|
|
প্রথম ডোজ
|
|
৯,৮৭,৩১,৬০৫
|
|
দ্বিতীয় ডোজ
|
|
৫,৩৯,৪৬,৩৭২
|
|
মোট
|
|
৮৪,১৫,১৮,০২৬
গত ২৪ ঘণ্টায় ৩২ হাজার ৫৪২ জন সুস্থ হয়েছেন। এই নিয়ে দেশে করোনা থেকে আরোগ্য লাভ করেছেন ৩ কোটি ২৮ লক্ষ ৪৮ হাজার ২৭৩ জন। করোনায় সুস্থতার হার ৯৭.৭৮ শতাংশ, যা গত বছরের মার্চ থেকে এপর্যন্ত সর্বোচ্চ।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির যৌথ প্রয়াসের ফলে দেশে এই নিয়ে টানা ৮৯ জন দৈনিক সংক্রমণের সংখ্যা ৫০ হাজারের নীচে রয়েছে। ২৪ ঘণ্টায় নতুন করে করোনায় আক্রান্ত হয়েছেন ৩১ হাজার ৩৮২ জন।
সুস্পষ্টভাবে সুস্থতার হার ০.৮৯ শতাংশ। করোনা আক্রান্ত হয়ে চিকিৎসাধীন রোগীর সংখ্যা ৩ লক্ষ ১৬২ জন। দেশে করোনার নমুনা পরীক্ষার ক্ষমতা বৃদ্ধি করা হচ্ছে। ২৪ ঘণ্টায় ১৫ লক্ষ ৬৫ হাজার ৬৯৬ জনের নমুনা পরীক্ষা করা হয়েছে। এই নিয়ে দেশে মোট ৫৫ কোটি ৯৯ লক্ষ ৩২ হাজার ৭০৯ জনের নমুনা পরীক্ষা করা হয়েছে। দেশব্যাপী নমুনা পরীক্ষা বৃদ্ধি করার ফলে সাপ্তাহিত সংক্রমণের হার গত ৯১ দিনে ৩ শতাংশের নীচে নেমে এসে ২.০৭ শতাংশে দাঁড়িয়েছে। এমন কি দৈনিক সংক্রমণের হারও গত ২৫ দিনে ৩ শতাংশের নীচে নেমে এসে ২ শতাংশে দাঁড়িয়েছে।
CG/SS/SKD/
(Visitor Counter : 152
ক্রেতা, খাদ্যএবংগণবন্টনমন্ত্রক
ভোজ্য তেল এবং তৈলবীজের মজুতসীমা চলতি বছরের ৩১শে ডিসেম্বর পর্যন্ত বাড়িয়ে ৩০শে মার্চ একটি কেন্দ্রীয় নির্দেশিকার আওতায় সমস্ত রাজ্য/ কেন্দ্রশাসিত অঞ্চলগুলিকে নিয়ে আসা হয়েছে
নতুন দিল্লি, ০৪ এপ্রিল, ২০২২
ভোজ্য তেলের ক্রমবর্ধমান দাম কমাতে সরকার একটি নির্দেশিকা জারি করেছে। এতে, সমস্ত ভোজ্য তেল ও তৈলবীজের মজুতসীমা এবং ২০১৬ সালের নির্দিষ্ট খাদ্যদ্রব্য আমদানি-রপ্তানি নিয়ন্ত্রণ বিষয়ক নির্দেশ সংশোধন করা হয়েছে। চলতি বছরের ৩০শে মার্চ এই নির্দেশিকায় সমস্ত রাজ্য/ কেন্দ্রশাসিত অঞ্চলগুলিতে ৩১শে ডিসেম্বর পর্যন্ত সমস্ত ভোজ্য তেল ও তৈলবীজের মজুতসীমা বাড়ানো হয়েছে। এই নির্দেশ চলতি বছরের পয়লা এপ্রিল থেকে ৩১শে ডিসেম্বর পর্যন্ত কার্যকর থাকবে। এর আগে সরকার চলতি বছরের তেসরা ফেব্রুয়ারি এক নির্দেশিকার মাধ্যমে ভোজ্য তেল ও তৈলবীজের উপর ৩০শে জুন পর্যন্ত মজুতসীমা আরোপ করেছিল। এখন তা বাড়িয়ে ৩১শে ডিসেম্বর পর্যন্ত করা হয়েছে। উল্লেখ এর আগে, উত্তর প্রদেশ, কর্ণাটক, হিমাচল প্রদেশ, তেলেঙ্গানা, রাজস্থান ও বিহার – এই ৬টি রাজ্য, কেন্দ্রীয় নির্দেশ অনুসারে নিজস্ব নিয়ন্ত্রণ নির্দেশিকা জারি করে চলতি বছরের ৮ই অক্টোবর পর্যন্ত ভোজ্য তেল ও তৈলবীজের মজুতসীমা বাড়িয়েছিল। এখন সেগুলিও এই কেন্দ্রীয় নির্দেশিকার আওতায় চলে আসবে।
এই মজুতসীমা সংক্রান্ত নির্দেশিকা কার্যকর করা এবং উপরোক্ত কেন্দ্রীয় নির্দেশ কঠোরভাবে বাস্তবায়নের জন্য কেন্দ্রীয় সরকারের খাদ্য ও গণবন্টন বিভাগের ৮টি কেন্দ্রীয় দল নিযুক্ত করা হয়েছে। এই দল ৮টি রাজ্যের নির্বাচিত জেলায় হঠাৎ করে পরিদর্শন চালাবে। খুচরো বিক্রেতা, পাইকারি বিক্রেতা, বড় আকারে সরবরাহ শৃঙ্খলের সঙ্গে যুক্ত খুচরো বিক্রেতা এবং প্রক্রিয়াকারকদের ভোজ্য তেল ও তৈলবীজের মজুতের পরিমাণ পরীক্ষা করে দেখবে। পশ্চিমবঙ্গ, মহারাষ্ট্র, উত্তরপ্রদেশ, মধ্যপ্রদেশ, রাজস্থান, তেলেঙ্গানা, গুজরাট এবং দিল্লি - এই ৮টি রাজ্যে এধরণের অভিযান চলছে। আইন লঙ্ঘনকারীদের বিরুদ্ধে নিত্য প্রয়োজনীয় পণ্যসামগ্রী আইন অনুযায়ী কঠোর ব্যবস্থা নেওয়া হবে।
বর্তমানে ভোজ্য তেলের অভ্যন্তরীণ উৎপাদন দেশের ভেতরে চাহিদা মেটাতে পারছে না। চাহিদা ও যোগানের ব্যবধান মেটাতে দেশকে আমদানির উপর নির্ভর করতে হয়। দেশে ভোজ্য তেলের চাহিদার প্রায় ৫৬ শতাংশ আমদানির মাধ্যমে পূরণ করা হয়। সাম্প্রতিক ভূ-রাজনৈতিক পরিস্থিতিতে ভোজ্য তেলের আন্তর্জাতিক মূল্যে রেকর্ড পরিমাণ বৃদ্ধি পেয়েছে। তাই মজুতদারী ও মুনাফোখোরদের মতো অসাধু ব্যবসায়ীদের বিরুদ্ধে যথাযথ ব্যবস্থা সুনিশ্চিত করার জন্য দেশের বাজারে এধরণের অভিযান চালানো হচ্ছে।
সরকার যথাযথ বিজ্ঞপ্তি প্রকাশ করে মজুতসীমা নির্দেশ, সমস্ত রাজ্য/ কেন্দ্রশাসিত অঞ্চলগুলিকে ভোজ্য তেল ও তৈলবীজের সঞ্চয় এবং বন্টন নিয়ন্ত্রণ করার ক্ষমতা দিয়েছে। হঠাৎ করে বাজার পরিদর্শন করার মতো এই পদক্ষেপ দেশে ভোজ্য তেল ও তৈলবীজের মজুত নিয়ন্ত্রণে সাহায্য করবে এবং ভোজ্য তেলের দাম সাধারণ মানুষের নাগালের বাইরে চলে যাবে না বলে মনে করা হচ্ছে।
CG/SS/SKD/
(Visitor Counter : 98
সড়কপরিবহণওমহাসড়কমন্ত্রক
সড়ক তৈরিতে বর্জ্য প্লাস্টিকের ব্যবহার
নয়াদিল্লি, ৯ ডিসেম্বর, ২০১৯
৫ লক্ষ বা তার বেশি জনসংখ্যা রয়েছে এমন ৫০ কিলোমিটার ব্যাসার্ধের মধ্যে শহর এলাকায় জাতীয় মহাসড়ক নির্মাণে বর্জ্য প্লাস্টিকের ব্যবহার বাড়াতে উদ্যোগ নিয়েছে কেন্দ্রীয় সড়ক পরিবহণ ও মহাসড়ক মন্ত্রক। অন্তত ১০ কিলোমিটার রাস্তা সম্প্রসারণ করার ক্ষেত্রে এই বর্জ্য প্লাস্টিক ব্যবহার করলে কি ফলাফল পাওয়া যায় তা দেখার জন্য প্রাথমিক প্রকল্প হিসেবে গ্রহণ করতে বলা হয়েছে। ২০১৯-২০ অর্থবর্ষে ‘স্বচ্ছতা হি সেবা’ প্রচারাভিযানে বর্জ্য প্লাস্টিকের যথাযথ নিষ্কাশন এবং সেই প্লাস্টিক সংগ্রহ করে সড়ক নির্মাণে ব্যবহারের ওপর জোর দেওয়া হয়েছে। ইন্ডিয়ান রোড কংগ্রেস বর্জ্য প্লাস্টিকের ব্যবহারের মাধ্যমে সড়ক উন্নয়নের জন্য পরীক্ষানিরীক্ষা চালিয়ে ‘গাইডলাইন্স ফর দ্য ওয়েস্ট প্লাস্টিক ইন হট বিটুমিনাস মিক্সেস  ইন উইয়ারিং কোর্সেস’ তৈরি করেছে।
রাজ্যসভায় আজ এক প্রশ্নের লিখিত জবাবে একথা জানান কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
SSS/SS/DM
(Visitor Counter : 50
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা উত্তর পূর্বাঞ্চল কৃষি বিপণন নিগম লিমিটেড-কে পুনরুজ্জীবিত করার অনুমোদন দিয়েছে
নতুন দিল্লি, ১৮ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয়ক ক্যাবিনেট কমিটি  উত্তর পূর্বাঞ্চল উন্নয়ন মন্ত্রকের প্রশাসনিক নিয়ন্ত্রণাধীন কেন্দ্রীয় রাষ্ট্রায়ত্ত সংস্থা ‘উত্তর পূর্বাঞ্চাল কৃষি বিপণন নিগম লিমিটেড’-কে পুনরুজ্জীবিত করে তোলার জন্য ৭৭.৪৫ কোটি টাকার পুনরুজ্জীবন প্যাকেজের অনুমোদন দিয়েছে।
সুফল :
পুনরুজ্জীবন প্যাকেজ বাস্তবায়নের সঙ্গে সঙ্গে উত্তর পূর্বাঞ্চলে কৃষকদের পণ্যের পারিশ্রমিক মূল্য সুনিশ্চিত হবে।
উন্নত চাষের সুবিধা, কৃষকদের প্রশিক্ষণ, জৈব বীজ ও সার, ফসল তোলার পরে যাতে বিশ্ব বাজারে উত্তর পূর্বাঞ্চলের কৃষকদের উৎপাদিত পণ্যগুলি তুলে ধরা যায় তার জন্য প্রচারের মাধ্যমে উৎসাহিত করা, জিআই পণ্য হিসেবে নথিভুক্তিকরণ ইত্যাদির মতো একাধিক ক্ষেত্রে পুনরুজ্জীবন প্যাকেজ উত্তর ‘পূর্বাঞ্চল কৃষি বিপণন নিগম লিমিটেড’-কে বিভিন্ন উদ্ভাবনী পরিকল্পনা বাস্তবায়নে সাহায্য করবে।
এতে নিগমের আয় বৃদ্ধি পাবে এবং অন্যান্য খরচ কমবে। ফলে নিগমের ওপর যে অতিরিক্ত খরচের বোঝা ছিল তা হ্রাস পাবে। পাশাপাশি কেন্দ্রীয় সরকারের ঋণের ওপর নির্ভরতা বন্ধ হবে।
কর্মসংস্থান সৃষ্টির সম্ভাবনা :
উত্তর পূর্বাঞ্চল কৃষি বিপণন নিগম লিমিটেড পুনরুজ্জীবিত হওয়ার পর কৃষি ক্ষেত্রে, প্রকল্প ও কার্য পরিচালনা ক্ষেত্র, পণ্য সরবরাহ, শিল্প উদ্যোক্তা এবং বিপণন এই সব ক্ষেত্রেই প্রত্যক্ষ ও পরোক্ষভাবে কর্মসংস্থান সৃষ্টি হবে। আশা করা যাচ্ছে, প্রায় ৩৩ হাজার মানুষের কর্মসংস্থান হবে।
লক্ষ্য :
উন্নত চাষের সুবিধা, কৃষকদের প্রশিক্ষণ, জৈব বীজ ও সার, ফসল তোলার পরে যাতে বিশ্ব বাজারে উত্তর পূর্বাঞ্চলের কৃষকদের উৎপাদিত পণ্যগুলি তুলে ধরা যায় তার জন্য প্রচারের মাধ্যমে উৎসাহিত করা, জিআই পণ্য হিসেবে নথিভুক্তিকরণ ইত্যাদির মতো একাধিক ক্ষেত্রে পুনরুজ্জীবন প্যাকেজ ‘উত্তর পূর্বাঞ্চল কৃষি বিপণন নিগম লিমিটেড’-কে বিভিন্ন উদ্ভাবনী পরিকল্পনা বাস্তবায়নে সাহায্য করবে। এছাড়াও কেন্দ্রীয় সরকারের পিএম কিষাণ সম্পদ যোজনার মতো অন্যান্য প্রকল্প বাঁশ চাষ, মৌ মাছি পালন, ই-বাণিজ্য ক্ষেত্রে সাহায্য করবে। আত্মনির্ভর ভারতের আওতায় কৃষি পরিকাঠামো তহবিল, কৃষি উদ্যান ও কিষাণ রেল, শিল্প উদ্যোক্তাদের সঙ্গে কৃষকদের যুক্ত করার ক্ষেত্রেও সহায়তা দান করবে। এতে উত্তর পূর্বাঞ্চলের ফসলের নিজস্ব পরিচিতি বৃদ্ধি পাবে এবং এনএএফইডি ও ট্রাইফেডের মতো সংস্থার মাধ্যমে উত্তর পূর্বাঞ্চলের জৈব চাষের সামগ্রী বিক্রির সুবিধা মিলবে।
পুনরুজ্জীবন প্যাকেজ বাস্তবায়নে একাধিক ক্ষেত্রে প্রত্যক্ষ ও পরোক্ষভাবে কর্মসংস্থান সৃষ্টি করবে। দেশের অন্যান্য অংশে এবং দেশের বাইরেও উত্তর পূর্বাঞ্চলের জৈব পণ্যগুলির বিক্রি বৃদ্ধি পাবে ও জিআই ট্যাগিং-এর পরিচিতি লাভ করবে। এমন কি এই পণের রপ্তানিও বাড়বে। এতে উত্তর পূর্বাঞ্চলের কৃষকদের আর্থিক অবস্থার উন্নতি হবে।
CG/SS/SKD
(
জাহাজচলাচলমন্ত্রক
দেশে উপকূল বরাবর জাহাজ চলাচলের জন্য পরিকাঠামো গড়ে তুলতে এশীয় উন্নয়ন ব্যাঙ্ক পরিকল্পনা তৈরি করেছে : মনসুখ মান্ডভিয়া
নয়াদিল্লি, ০৫ ডিসেম্বর, ২০১৯
ভারতে উপকূল বরাবর জাহাজ চালানোর উপযোগীএশীয় উন্নয়ন ব্যাঙ্ক  প্রয়োজনীয় পরিকাঠামো নির্মাণের লক্ষ্যে গত সেপ্টেম্বর মাসে এক পরিকল্পনা প্রস্তুত করেছে। লোকসভায় আজ এক প্রশ্নের লিখিত জবাবে জাহাজ চলাচল প্রতিমন্ত্রী শ্রী মনসুখ মান্ডভিয়া একথা জানান।
তিনি আরও বলেন, দেশে ১২টি গুরুত্বপূর্ণ নৌ-বন্দরের মাস্টার পরিকল্পনা প্রণয়নের কাজ শেষ হয়েছে। এছাড়াও, নৌ-বন্দরগুলির আধুনিকীকরণ ও পণ্য পরিবহণ ক্ষমতা বাড়াতে ৯৫টি কর্মসূচি চিহ্নিত করা হয়েছে। ২০১৬’র পর বন্দরের বার্থ সংস্কারের পর থেকে পণ্য পরিচালন ক্ষমতা বেড়ে হয়েছে বার্ষিক ২৯ কোটি ৩০ লক্ষ টন। সাগরমালা কর্মসূচির আওতায় বন্দরগুলির পরিকাঠামো ও যোগাযোগ ব্যবস্থার উন্নতিতে বিভিন্ন প্রকল্পে ১ হাজার ৪৯১ কোটি টাকা খরচ ধরা হয়েছে। এছাড়াও, বন্দরগুলির সামগ্রিক উন্নয়নের জন্য ৬৭টি প্রকল্পে মোট খরচ ধরা হয়েছে ৫ হাজার ৭০২ কোটি টাকা। ভারতীয় বন্দরগুলির পণ্য পরিচালন ক্ষমতা ২০২৫ সালের মধ্যে বাড়িয়ে ৩ হাজার ৩০০ মিলিয়ন টনের বেশি করার এক পরিকল্পনা ইতিমধ্যেই তৈরি হয়েছে বলেও শ্রী মান্ডভিয়া জানান।
CG/BD/SB
(Visitor Counter : 48
প্রধানমন্ত্রীরদপ্তর
ঝড় ও বজ্রপাতের জেরে বিহারের একাধিক জেলায় মৃত্যুর ঘটনায় প্রধানমন্ত্রীর শোক প্রকাশ
নতুন দিল্লি, ২০ মে, ২০২২
প্রধানমন্ত্রী শ্রী নরেন্দ্র মোদী বিহারের একাধিক জেলায় ঝড় ও বজ্রপাতের জেরে মৃত্যুর ঘটনায় শোক প্রকাশ করেছেন। তিনি বলেছেন, স্থানীয় প্রশাসন তৎপরতার সঙ্গে উদ্ধার কাজ চালাচ্ছে।
এক ট্যুইট বার্তায় প্রধানমন্ত্রী বলেছেন :
“ঝড় ও বজ্রপাতের জেরে বিহারের একাধিক জেলায় প্রাণহানির ঘটনায় গভীরভাবে শোকাহত। ঈশ্বর শোকস্তব্ধ পরিবারগুলিকে এই অপূরণীয় ক্ষয়ক্ষতি সহ্য করার শক্তি দিন। রাজ্য সরকারের পৌরোহিত্যে স্থানীয় প্রশাসন দ্রুত উদ্ধার ও ত্রাণ কাজ চালাচ্ছে।”
CG/SS/SKD/
(
নারীওশিশুবিকাশমন্ত্রক
গত চার বছরে চাইল্ড হেল্প লাইন  – এ যোগাযোগের সংখ্যা তিন গুণ বেড়েছে
নয়াদিল্লি, ০৪ জানুয়ারি, ২০১৯
গত চার বছরের মধ্যে চাইল্ড হেলপ্ লাইন নম্বর  – এ যোগাযোগের সংখ্যা তিন গুণেরও বেশি বৃদ্ধি পেয়েছে। ২০১৩-১৪ অর্থবর্ষে ১০৯৮ নম্বরে প্রায় ৩৮ লক্ষেরও বেশি ফোন এসেছে। ২০১৭-১৮-তে এই সংখ্যা দাঁড়ায় ১ লক্ষ ১৫ হাজারেরও বেশি। প্রাপ্ত ফোন কলগুলির মধ্যে প্রায় ৭ লক্ষ ৯ হাজার বার চিকিৎসাজনিত সাহায্য, আশ্রয়, পুনর্বাসন, হেনস্থার হাত থেকে রক্ষা, অর্থ সাহায্য ইত্যাদি কারণে করা হয়েছে। শিশু বিচার  আইন, ২০১৫-র শর্ত অনুযায়ী চাইল্ড হেলপ লাইনকে সুরক্ষাজনিত পদক্ষেপ নিতে হয়। একটি শিশুর প্রয়োজন অনুযায়ী, সংশ্লিষ্ট বিভিন্ন পক্ষের সহায়তার ভিত্তিতে সাহায্য প্রদান করা হয়। এই ফোন কলগুলির মধ্যে কেবল ২ লক্ষ ১৮ হাজার ২৬৬টি কেসে প্রত্যক্ষভাবে পদক্ষেপ নেওয়া হয়েছে। সেইসব ক্ষেত্রে যথাযথ আইন অনুযায়ী পরিষেবা প্রদানকারীর সঙ্গে যোগাযোগ করিয়ে দিয়ে শিশুদের তৎক্ষণাৎ সাহায্য করা হয়েছে।
আজ লোকসভায় এক প্রশ্নের জবাবে এই তথ্য দেন কেন্দ্রীয় মহিলা ও শিশু কল্যাণ প্রতিমন্ত্রী শ্রী বিজয় কুমার।
CG/SC/SB
(Visitor Counter : 81
স্বাস্থ্যওপরিবারকল্যাণমন্ত্রক
ভারতে দৈনিক করোনা সংক্রমণের সংখ্যা ক্রমশ কমছে ; গত ২৪ঘন্টায় ১৬,৩১১ জন নতুন করে সংক্রমিত হয়েছেন
নতুন দিল্লি, ১১ জানুয়ারি, ২০২১
ভারতে দৈনিক করোনা সংক্রমণের সংখ্যা ক্রমশ কমছে। গত ২৪ঘন্টায় ১৬,৩১১জন নতুন করে সংক্রমিত হয়েছেন।
এমনকি দৈনিক মৃত্যুর সংখ্যাও কমেছে।
২২৯দিন পর ভারতে দৈনিক মৃত্যুর সংখ্যা ১৭০এর নীচে নেমে এসেছে। দৈনিক সংক্রমণ কমে এসে আরোগ্যলাভের সংখ্যা বাড়তে থাকায় সক্রিয় রোগীর হার কমেছে।
এখন দেশে সক্রিয় রোগীর সংখ্যা ২,২২,৫২৬, অর্থাৎ বর্তমানে সক্রিয় রোগীর হার ২.১৩%।
গত ২৪ ঘন্টায় ১৬,৯৫৯ জন হাসপাতাল থেকে সুস্থ হয়ে ছাড়া পেয়েছেন।
এই নিয়ে দেশে আরোগ্যলাভের সংখ্যা দাঁড়িয়েছে ১কোটি ৯২ হাজার ৯০৯।এর ফলে সক্রিয় রোগী এবং আরোগ্যলাভের মধ্যে পার্থক্য প্রায় ৯৯ দাঁড়িয়েছে।
এখন দেশে আরোগ্যলাভের হার ৯৬.৪৩%, যা বিশ্বের অন্যান্য দেশের তুলনায় সর্বাধিক।
দশটি রাজ্য ও কেন্দ্রশাসিত অঞ্চলে নতুন করে আরোগ্যলাভের হার ৭৮.৫৬%।
কেরালায় এক দিনে সর্বাধিক ব্যক্তি আরোগ্যলাভ করেছেন।সে রাজ্যে গত ২৪ ঘন্টায় সুস্থ হয়ে উঠেছেন ৪,৬৫৯জন।মহারাষ্ট্রে ২,৩০২ এবং ছত্তিশগড়ে ৯৬২ জন এক দিনে সুস্থ হয়ে উঠেছেন।
৯টি রাজ্য ও কেন্দ্রশাসিত অঞ্চলে নতুন করে সংক্রমণের হার ৮০.২৫%
কেরালায় একদিনে ৪,৫৪৫ এবং মহারাষ্ট্রে ৩,৫৫৮ জন ব্যক্তি নতুন করে সংক্রমিত হয়েছেন।
গত ২৪ ঘন্টায় ১৬১জনের মৃত্যু হয়েছে।
৬টি রাজ্য ও কেন্দ্রশাসিত অঞ্চলে মৃত্যুর হার ৬৯.৫৭%।
মহারাষ্ট্রে ৩৪, কেরালায় ২৩ এবং পশ্চিম বঙ্গে ১৯ জনের মৃত্যু হয়েছে।